Цуьнан жоп хозуьйтура Мазлакхера баьхкиначу векалшна. Луучуьнга цуьнца шецца къамел а дойтура. Цкъа имам волча Шу1антан ваша веара. Хьалхалера шен косташ имаме д1ааьлла ца хилахь а ша карладаьккхира дерриге а. Цо элира ша эзар уггар дикачех дой ло, масех жа, хьуна мел деза а бежанаш. Имама и дика т1еийцира, шен йишица къамел дайтира, и шиъ шаьшшиъ а дитира. Шина сохьтехь шаьшшиъ дисина къамел дира цу шимма. Вашас дийцира ден сингаттамах, ненан елхарх, оьшуш х1ума а доцуш ехар ю хьо ц1ахь бехира. Хьан къона т1ехьийза к1ант тахана а езаш ву, массо х1ума а хьуна гечдеш, къинт1ера волуш а ву. Эрна хилира вашас мел дийцинарг а. Шу1анат шечунна т1ера ца елира.